# Jezička porodica

|  |
| --- |
| Rasprostranjenost jezičkih porodica u svetuRasprostranjenost jezičkih porodica u svetu
 |
| * Afro-azijski jezici

  Berberski jezici
  Kušitski jezici
  Semitski jezici
  Čadski jezici* Altajski jezici

  Korejski jezik
  Japanski jezik
  Mongolski jezici
  Tunguski jezici
  Turkijski jezici
  Američki domorodački jezici
  Australijski domorodački jezici
  Austroazijski jezici
  Austronezijski jezici
  Baskijski jezik
  Kavkaski jezici
  Dravidski jezici
  Eskimsko-aleutski jezici
 | * Indo-evropski jezici

  Albanski jezik
  Baltički jezici
  Keltski jezici
  Germanski jezici
  Grčki jezik
  Indo-arijanski jezici
  Iranski jezici
  Jermenski jezik
  Romanski jezici
  Slovenski jezici* Sino-tibetanski jezici

  Kineski jezici
  Tibeto-burmanski jezici
  Kojsan jezici
  Niger-kongoanski jezici
  Nilo-saharski jezici
  Uralski jezici
  Jenisejski jezici
  Čukotko-kamčatski jezici
  Papuanski jezici
  Tai-kadai jezici
 |

**Jezička porodica** je grupa jezika koji potiču od zajedničkog pretka zvanog proto-jezik te jezičke porodice.

Većina svetskih jezika se uvrštava u jezičke porodice. Oni koji ne pripadaju nijednoj porodici (ili oni čija srodnost nije pouzdano utvrđena) nazivaju se izolovani jezici.

Koncept jezičkih porodica se zasniva na pretpostavci da se jezici tokom vremena dele na dijalekte, od kojih nastaju novi jezici. Za razliku od bioloških vrsta, kod jezika se često događa mešanje nesrodnih jezika čiji govornici dolaze u kontakt. U slučaju kreolskih jezika, i drugih mešanih jezika, jezik nasleđuje osobine iz više jezika. Neki jezici gluvih i slepih su se razvili izolovano i nemaju rođake. Ipak, ovakvi slučajevi su izuzeci.

## Struktura

### Potpodela

Jezičke porodice se dele u manje jezičko-rođačke grane. Jezičke porodice se često predstavljaju grafički u obliku stabla i grana, pa otuda potiče ovaj naziv. Moguće je grane posmatrati i kao nove jezičke porodice. Recimo, grupa slovenskih jezika može da se posmatra kao posebna jezička porodica, ili kao grana indo-evropskih jezika.

### Proto-jezici

Zajednički predak jezičke familije je retko unapred poznat zbog kratke istorije pismenosti. Mnoge karakteristike proto-jezika je moguće rekonstruisati korišćenjem komparativne metode. Nju je u 19. veku predložio lingvist August Šlajher. Ovom metodom je moguće demonstrirati srodnost jezika pripadnika neke jezičke porodice. Najpoznatiji primer proto-jezika je Praindoevropski jezik, koji je predak jezika kojima se danas služi većina čovečanstva.

Nekada se proto-jezik može utvrditi direktno. Na primer, dijalekti starog nordijskog jezika su proto-jezik današnjeg norveškog, švedskog, danskog, farskog i islandskog jezika.

## Povezano

* Ugroženi jezici
* Izumrli jezici
* Spisak jezičkih porodica

* **Jezične porodice i jezici: Afrazijski jezici - Indijanski jezici **Jezične porodice i jezici: Indoevropski jezici - Uralski jezici Jezična porodica Indoevropskih jezika

## Vanjske veze

* Etnološki izveštaj o jezicima
* Projekat jezičkog stabla Arhivirano 2009-08-17 na Wayback Machine-u
* Ethnologue language family index
* The LLOW-database Arhivirano 2010-01-16 na Wayback Machine-u
* The Linguist List Arhivirano 2009-03-30 na Wayback Machine-u